ରାଧେ ମା ମହାରାଷ୍ଟ୍ରର ବୋରିବାଲି ଅଞ୍ଚଳର ଜଣେ ବିବାଦୀୟ ସାଧ୍ୱୀ ।

ପ୍ରାରମ୍ଭିକ ଜୀବନ 
ରାଧେ ମାଙ୍କ ବାସ୍ତବ ନାମ ହେଉଛି ସୁଖବିନ୍ଦର କୌର । ସେ ପଞ୍ଜାବ ଗୁରୁଦାସ ପୁର ଜିଲ୍ଲାର ଡୋରଙ୍ଗଲାଠାରେ ଜନ୍ମଗ୍ରହଣ କରିଥିଲେ । ତାଙ୍କର ଅନୁଗାମୀମାନେ କୁହନ୍ତି, ରାଧେମା ବାଲ୍ୟକାଳରୁ ଆଧ୍ୟାତ୍ମିକତା ଆଡ଼କୁ ଆକର୍ଷିତ ହୋଇଥିଲେ । ସେ ତାଙ୍କ ଗାଁ କାଳୀମନ୍ଦିରରେ ଅଧିକାଂଶ ସମୟ କାଟୁଥିଲେ । ଅବଶ୍ୟ ବାଲ୍ୟକାଳରୁ କୌଣସି ଦୈବୀ ଶକ୍ତି ବା ଲକ୍ଷଣ ତାଙ୍କଠାରେ ଦେଖାଯାଇନଥିଲା ।

କୌର ଦଶମ ଶ୍ରେଣୀ ଯାଏ ଅଧ୍ୟୟନ କରିଥିଲେ । ସେ ସତର ବୟସ ବୟସରେ ମୋହନ ସିଂହଙ୍କୁ ବିବାହ କରିଥିଲେ । ନିଜ ସ୍ୱାମୀଙ୍କ ଛୋଟ ବ୍ୟବସାୟରେ କପଡ଼ା ସିଲାଇ କାମରେ ସହଯୋଗ କରି ଗୁଜୁରାଣ ମେଣ୍ଟାଉଥିଲେ । ଭଲ ରୋଜଗାର ସନ୍ଧାନରେ ତାଙ୍କ ସ୍ୱାମୀ ଦୋହା (କତାର)କୁ ଚାଲିଯିବା ପରେ ସେ ପୁଣି ଆଧ୍ୟାତ୍ମିକତା ଆଡ଼କୁ ଆକର୍ଷିତ ହେଲେ । ୨୩ ବର୍ଷ ବୟସରେ ସେ ହୋଶିୟାରପୁର ଜିଲ୍ଲାରେ ଥିବା ୧୦୦୮ ପରମହଂସ ବାଗ ଡେରା ମୁକେରିଆନର ମହନ୍ତ ରାମ ଦୀନ ଦାସଙ୍କର ଆନୁଗତ୍ୟ ପ୍ରାପ୍ତ ହେଲେ । ରାମଦୀନ ଦାସ ତାଙ୍କୁ ଦୀକ୍ଷିତକରି ରାଧେ ମା ଉପାଧିରେ ଭୂଷିତ କରିଥିଲେ ।

ଜଣେ ଆଧ୍ୟାତ୍ମିକ ବ୍ୟକ୍ତିତ୍ୱ ଭାବରେ 
ପରାମହଂସଙ୍କ ଡେରାରେ ଯୋଗଦେବା ପରେ ରାଧେ ମା ସତସଙ୍ଗମାନ ଆୟୋଜନ କରିଚାଲୁଥିଲେ । ପରେ ସେ ମୁମ୍ବାଇ ଚାଲି ଆସିଥିଲେ । ସେଠାରେ ମନମୋହନ ଗୁପ୍ତା (ଏମଏମ ମିଠାବାଲା କମ୍ପାନୀର ଚେୟାର ମ୍ୟାନ ଯାହାଙ୍କର କି ଏକ ବହୁସ୍ଥାନୀୟ ମିଠା ବ୍ୟବସାୟ ଦୋକାନ ଥିଲା), ସେ ରାଧେ ମାଙ୍କ ଅନୁଗାମୀ ହେଲେ । ରାଧେ ମା  ତାଙ୍କରି ଘରେ ଆଶ୍ରୟ ନେଇଥିଲେ । ସେ ମୁମ୍ବାଇକୁ କେମିତି ଆସିଲେ ବିଶେଷ କିଛି ତଥ୍ୟ ମିଳିନାହିଁ । କିନ୍ତୁ ୨୦୧୫ ମସିହାରେ ଗୁପ୍ତା ପରିବାରର ସଂଜୀବ ଗୁପ୍ତା ଜଣାଇଥିଲେ ଯେ ରାଧେ ମା ତାଙ୍କ ଘରେ ଦୀର୍ଘ ୧୨ ବର୍ଷ ରହିଥିଲେ । 

ମୁମ୍ବାଇରେ ରହିବା ସମୟରେ ରାଧେମା ରୀତିମତ ପଞ୍ଜାବର କପୁରଥଲା ଓ ହୋଶିୟାରପୁରରେ ସତସଙ୍ଗ ପାଇଁ ଆସୁଥିଲେ ।ସେଇ ସମୟରେ କିନ୍ତୁ ମୁମ୍ବାଇରେ ଅଦ୍ଭୁତପୂର୍ବ ଭାବେ ତାଙ୍କର ଅନୁଗାମୀଙ୍କ ସଂଖ୍ୟା ବଢ଼ିଯାଇଥିଲା ।

୨୦୦୩-୦୪ ବେଳକୁ ଫଗୱାରାର ଗୋଟିଏ ହିନ୍ଦୁ ସଂଗଠନ ଏକ ଫଟୋରେ ଦୁର୍ଗାଙ୍କ ଏକ ଅବତାର ରୂପେ ରାଧେ ମାଙ୍କୁ ଦର୍ଶାଯାଇଥିବାରୁ ଆପତ୍ତି ଉଠାଇଥିଲା । ଏଥିପାଇଁ କ୍ଷମା ପ୍ରାର୍ଥନା କରିବାକୁ ତାଙ୍କୁ ବାଧ୍ୟ କରାଯାଇଥିଲା ।

ଗୁପ୍ତା ପରିବାରର ସଂଜୀବ ଗୁପ୍ତା, ଶ୍ରୀ ରାଧେ ଗୁରୁ ମା ଚାରିଟେବଲ ଟ୍ରଷ୍ଟର ପରିଚାଳନା ଟ୍ରଷ୍ଟି ହୋଇଥିଲେ । ଗ୍ଲୋବାଲ ଆଡ଼ଭରଟାଇଜର , ଏକ କମ୍ପାନୀ ଯିଏ ସହରରେ ପ୍ରମୁଖ ସ୍ଥାନମାନଙ୍କ ବିଜ୍ଞାପନ ନିୟନ୍ତ୍ରଣ କରେ, ଗୁପ୍ତା ରାଧେ ମାଙ୍କ ଦିବ୍ୟ ଦର୍ଶନ ବିଲବୋର୍ଡ଼ ଜରିଆରେ ସହର ସାରା ପ୍ରଚାର ପ୍ରସାର କରିଥିଲେ ।

ବିବାଦରେ ରାଧେ ମା
ଜୁଲାଇ ୨୦୧୫ରେ ଗୁପ୍ତା ପରିବାରର ନିକି ଗୁପ୍ତା, ରାଧେ ମା ଓ ତାଙ୍କ ସ୍ୱାମୀ ନକୁଳ ଗୁପ୍ତା ଓ ଅନ୍ୟ ୫ ଜଣଙ୍କ ବିରୁଦ୍ଧରେ ଯୌତୁକ ନିର୍ଯାତନା ଅଭିଯୋଗ ଆଣିଥିଲେ ।ତାଙ୍କ ଅଭିଯୋଗ ଥିଲାଯେ ବାପ ଘରୁ ଅଧିକ ଯୌତୁକ ଦାବୀ କରିବା ଓ ଆଶ୍ରମରେ କାମ କରିବାକୁ ନିକିଙ୍କ ଉପରେ ରାଧେ ମା ଚାପ ପକାଇଥିଲେ । ଯେଉଁଠି ସେ ଶାରୀରିକ ନିର୍ଯାତନା  ଭୋଗିଥିଲେ । ବୈବାହିକ ମତ ମତାନ୍ତର କାରଣ ଦର୍ଶାଇ ମାମଲା ପ୍ରତ୍ୟାହାର ହୋଇଯାଇଥିଲା । ୬ ଅଗଷ୍ଟ ୨୦୧୫ରେ ରାଧେ ମା’ ତାଙ୍କୁ ଶଶ୍ୱର ଘରୁ ଲୋକଙ୍କ ଉପରେ ଯୌତୁକ ନିର୍ଯାତନା ଅଭିଯୋଗ ଆଣିବା ପାଇଁ ଉସକାଇଥିଲେ । ଏ ନେଇ ମୁମ୍ବାଇ ପୋଲିସ ରାଧେ ମା’ଙ୍କ ସମନ ଜାରି କରିବା ସହ ଥାନାରେ ହାଜର ହେବାକୁ କହିଥିଲା । ଜନୈକା ଅଭିନେତ୍ରୀ ଡଲି ବିନ୍ଦ୍ରା, ରାଧେ ମାଙ୍କ ବିରୋଧରେ ଯୌନ ନିର୍ଯାତନା ସହ ଧମକ ଓ ଭୟ ଦେଖାଇବା ଅପରାଧିକ ଅଭିଯୋଗ ଆଣିଥିଲେ ।

ଅଗଷ୍ଟ ୨୦୧୫ରେ ରାଧେ ମାଙ୍କୁ ଜଣେ ଭକ୍ତ କାନ୍ଧରେ ଟେକି ବୁଲୁଥିବାର ଭିଡ଼ିଓ ଅନଲାଇନରେ ବ୍ୟାପି ଯାଇଥିଲା । ଆଇନଜୀବୀ ଫାଲ୍ଗୁନୀ ବ୍ରହ୍ମ ଭଟ୍ଟ ଧର୍ମ ନାମରେ ବ୍ୟବସାୟ, ଅଶ୍ଳୀଳତା, ଠକେଇ, ଧୋକା ଅଭିଯୋଗ ଆଣି ତାଙ୍କ ବିରୋଧରେ ଏତଲା ଦେଇଥିଲେ । obscenity,

ରାଧେ ମା ନାସିକ କୁମ୍ଭ ମେଳାରୁ ଅଖିଳ ଭାରତୀୟ ଆଖଡ଼ା ପରିଷଦର ସଭାପତି ମହନ୍ତ ଜ୍ଞାନ ଦାସ ଓ ଦ୍ୱାରାକା ପୀଠର ସ୍ୱରୂପାନନ୍ଦ ସରସ୍ୱତୀଙ୍କଦ୍ୱାରା ବହିଷ୍କୃତ ହୋଇଥିଲେ ।
ରାଜନେତା  ଏବଂ ରିଅଲିଟି ଟିଭିଶୋର ମନୋରଂଜକ ରାହୁଲ ମହାଜନ ମଧ୍ୟ ରାଧେ ମାଙ୍କ ଏକ ଅସଂଯତ ଭଙ୍ଗୀର ଫଟୋ ଫେସବୁକରେ ପୋଷ୍ଟ କରିଥିଲେ ଯାହା ଆପତ୍ତିଜନକ ମନେହେଉଥିଲା । ଏହା ସେ ସମୟରେ ରାଧେ ମାଙ୍କୁ ବେଶୀ ବିବାଦ ଓ ପରିହାସ ମଧ୍ୟକୁ ଟାଣିଆଣିଥିଲା ।

ନଭେମ୍ବର ୨୦୧୫ରେ ଜୁନା ଆଖଡ଼ା ରାଧେ ମାଙ୍କୁ ବେଦଖଲ କରି ତାଙ୍କ  ନାମ ଉପାଧିକୁ ଛଡ଼ାଇ ନିଆଗଲା ବୋଲି ଘୋଷଣା କରିଥିଲେ । ଭିନ୍ନ ଭିନ୍ନ କାରଣ ପାଇଁ ରାଧେ ମା’ଙ୍କ ବିରୋଧରେ ମୁମ୍ବାଇ, ନେପାଳ ଓ ଗୁଜରାଟ ଥାନାରେ ମାମଲାମାନ ଦାୟର କରାଯାଇଥିଲା । ପଞ୍ଜାବ ମୁକ୍ତସର ସାହିବ ମଲେତ ଥାନାରେ ରାଧେ ମା’ଙ୍କ ବିରୋଧରେ ଜଣେ ଯୁବକ ଅଶ୍ଳୀଳତାକୁ ପ୍ରୋତ୍ସାହନ ଦେଉଥିବାର ଅଭିଯୋଗ ଲାଗାଇ ଏକ ମାମଲା ଦାୟର କରିଥିଲେ ।

ଆଧାର